M. Onicnanquili cencpa Notatzin.	
M. Onictlahuelnanquili ocpa Nonantzin.	
M. Onicnanquili ica noqualanaliz, yexpa Nocoltzin.	
M. Onicnanquili nacpa Nozitzin, ixco onitlachix.	
M. Onichuihuicalti macuilpa Nopiltzin, mochicanoyolo, ihuâ ica noqualanaliz.	
M. Oniquinhuihuicalti ica notlahuel chiquacecpa, Nopilhuan.	
M. Onictlatelchihuilichicocpa, [Fol. 2] Notelpoch, amo ica notlahuel.	
	
M. Oniquintlatelchihuili chicuexpa, Notelpochhua ica noqualanaliz, ihuan imixpan.	
M. Oniquilhui, chiuhnacpa, tlatelchihuali nochpoch.	
M. Oniquinmilhui tlatelchihualte matlacpa, Nochpochhua.	
M. Onicahuac motlacpa, ihuan cecpa, Noxhuiuh.	
M. Onicquinmahuac matlacpa ihuan ocpa, noxhuihua.	
M. Nocihuauh ocahuac ixhuiuh, matacpa, ihuan yexpa; ye ipampa oniquala.	
M. Noocnihua ocahuaque imixhuihua, ye ipampa omqualani matlacpa, ihuan nacpa.	
M. Onicmcti noachto caxtolpa.	
M. Oniquinmicti ica noma noachtohua caxtolpa, ihuan cecpa.	
M. Onicmicti nohueltiuh ica noma caxtolpa, ihuan ocpa.	
M. Oniquinmicti ica noma nohueltihua caxtolpa, ihuan yexpa.	
M. Onicmicti, ihuâ onichuitec noteccauh caxtolpa, ihuan nacpa.	
M. Iniquinhuitec, noteccahua zempoalpa.	
M. Onichnitec, ihuan onicahuac nopito, anozo nopitzin, Zempoalpa, ihuan cecpa.	
M. Oniquinhuitec nopitohua Zempoalpa, ihuâ ocpa.	
M. Onicquahui nomo zêpoalpa, ihuan yexpa.	
M. Oniquinquahui nomohua zempoalpa, ihuan nacpa.	
M. Onicquahui nocihuamo [Fol. 4] zempoalpa, ihuan macuilpa.	
M. Oniquinquahui nocihuamohua zempoalpa, ihuan chiquacecpa.	
M. Onichuahuanac nomonta zempoalpa ihuan chicocpa.	
M. Onichuahuanac nomona zempoalpa, yhuâ chicuexpa.	
M. Onictlatzini nohuexiuh zempoalpa, ihuan chiuhnacpa.	
M. Oniccamatetlatzini nocihuahuexiuh zempoalpa, ihuâ matlacpa.	
M. Onicmahuizpolo notlacpatatzin zempoalpa, ihuan matlacpa, ihuan cecpa.	
M. Onicmahuizpolo nochahuanantzin Zempoalpa, ihuan matlacpa, ihuan ocpa.	
En el primero Mandamiento, puede manifestar un Indio lo siguiente.	
M. Onicneltocac Tototl, iquac tzatzi, Zempoalpa, ihuan matlacpa, ihuan yexpa.	
M. Onicneltocac ca ipâoa tzatzi Tecolotl, anozo [Fol. 5] chiquatli aca tlacatl miquiz itic cali, Zempoalpa, ihuan matlacpa, ihuan nacpa.	
M. Onicneltocac temictli iquac nicochticatca, zempoalpa, ihuan caxtolpa.	
M. Iquac amo nicochiaya onicneltocac temictli, cêpoalpa, ihuan caxtolpa, ihuan cecpa.	
M. Onicneltocac temictli iquac yeonizac, iquac ye niyolqui onicatca, Zempoalpa, ihuâ caxtolpa, ihuan ocpa, maixquich, macamo ixquich.	
M. Onichicotlaneltocac Zempoalpa ihuan caxtolpa, ihuan yexpa.	
M. Onicneltocac chichi, iquac quihuahuana Tlali, ca ipampa inon aca tlacatl miquiz, ihuan motocaz; Zempoalpa, ihuan caxtolpa, ihuan nacpa.	
	
2. MANDAMIENTO.	
M. Onitlaneltili, ihuan amo [Fol. 6] melahuac ompoalpa.	
M. Zantlapic onicteneuh imahuiztocatzin Dios; ompualpa, ihuâ cecpa.	
	
3. MANDAMIENTO.	
M. Onictlatziccacauh Missa, ipan Domingo, ihuan ipan in ilhuitl pialoni; ompoalpa, ihuan yexpa.	
M. Oniccauh Missa, onicpolo Missa, ipampa ninemiaya ipan otli ica Mulate, ompoalpa, ihuan nacpa.	
M. Onitlatequipano, onitequitic ipan Domingo, ihuan Ilhuipan; ompoalpa, ihuan macuilpa.	
M. Oniquinyoleuh nohuampohua inic quicahuazq^ Missa, ihuan onic otlatequipanoque, anozo otlatequipanozquiaya; ompoalpa, ihuan chiquacecpa.	
	
[Fol. 7] 4. MANDAMIENTO.	
M. Ninoyolcuitia: ca oniquinmahuizpolo nohuâpohua oniquimilhui ixtecqui tlahuanqui ahuilnenqui tetlachiuhqui; ompohualpa, ihuan chicocpa.	
M. Niquincocolia nohuanpohua, ihuan yequipiè ce xihuitl inin neyolcocoliztli.	
M. Oniquinmahuizpolo huehuetque, ihuan ilamatlacame, oniquinpanahui, amo oniquintlapolo; ompualpa, ihuan chicuexpa.	
M. Amo onicmahuiztili notatzin, ompoalpa, ihuan chiuhnacpa.	
M. Amo onicmahuiztili nonantzin, ompoalpa, ihuan matlacpa.	
M. Tecaonitlato ompualpa, ihuan matlacpa, ihuan cecpa.	
	
5. MANDAMIENTO.	
M. Oniquinmicti nohuâpohua, Ompualpa, ihuan matlacpa, ihuâ ôcpa.	
M. Ontquinmicti, oniquinhuitec, [Fol. 8] oniquintlatzini, nocihuauh, nochpoch nopilhuan nohuepol, notex, nohueltiuh, nopito, noachto, noteccauh, ompoalpa, ihuan matlacpa, ihuan yexpa.	
M. Onicmiquizitlanili, onicixilehuili miquiztli noxhuiuh, ompoalpa, ihuan matlacpa, ihuan nacpa.	
M. Onicmiquizilehuili nohuexiuh ompoalpa, ihuan caxtolpa.	
M. Onimoyomamiquizitlanili, onimoyomamiquizilehuili, ompoalpa, ihuan caxtolpa, ihuan cecpa.	
M. Onicixilehuili nohuampo miquiztli, onozo ma miqui, anozo ma motzinpoztequi, ompoalpa, ihuan caxtolpa, ihuan ocpa.	
M. Oniquinhuetzquili nohuampohua; noocnihua ômpoalpa ihuan caxtolpa, ihuâ yexpa.	
[Fol. 9] M. Onicmicti oniccencauh, onicquixtili inemiliz nohuampo; ompualpa, ihuan Caxtolpa, ihuan nacpa.	
M. Onicquixtili, imahuiziuh, nocihuauh, ihuan occe huehuetlacatl, yepualpa.	
	
6. MANDAMIENTO.	
M. Ninoyolmelahua noteyolcuiticatzinè: Onitlatlaco, ica yeintin cihuame, namiquique, otztlique omocauhque chiquacente icnocihuame, ihuan chicueintin, ichpocame ôniquinmixpolo, imixpan yepuali ihuan ce tlacatl, ihuan ica cece cihuatl yepoalpa ihuâ cecpa, onitlatlaco.	
M. Oniquinchihuili tlatlacoli omnentin, Cihuame, nohuayolcahua; yepualpa ihuan ocpa, ica cece.	
M. Oninotlapololti ica ce cihuatl, no Comadre de Pila; yepualpa, ihuan yexpa.	
M. Onictequipano tlatlacoli ica ce nocomadre, ica tlateochihualiztli, [Fol. 20] ica Santome; yepoalpa, ihuâ nacpa.	
M. Onicchiu tlatlacoli ica ce Cihuatl namiqui, ihuan yhuayolqui nocihuauh, ipampa i prima hermana; yehualpa, ihuâ macuilpa.	
M. Onicixilehui tlatlacoli ica nonantzin, ihuâ onicpixque amoquali tlalnamiquiliztli ica miectin, Cihuame, anno tlapoalpa, ahuel niquitoz quezquipan, hueliti yez cana yepualpa ihuan chiquacecpa.	
M. Onitlatlaco ica no tlachieliz, ica ce cihuatl namiqui, omentin icnocihuame, ihuan ce tlatlacoani, ihuan ce ichpocatl, ihuan inin mochipa, iquac niquita niquilhuia, ca niquilehuia.	
M. Onicpipitzoc, ihuan onicnahuatec, ihuan onicmatoquili i Zihuanacayo, ihuâ onicchicac ce Zihuatl, yepualpa, ihuâ chicocpa.	
M. Onicmatocac nooquichnacayo, ihuan onicnoqui noxinach; yepualpa, ihuan chicuexpa.	
M. Onictenquixti miecpa ahuiltlatoli, immixpâ chicomêtin oquichme; nahuintin namiquique, yeintin Telpocame; cana yepualpa, ihuan chiuhnacpa.	
M. Inique oquichme oniquinmachtili; ihuâ oniquinmachichtili tlê amoquali, yepualpa, ihuan matlacpa.	
M. Teixpan onicchiuh tlatlacoli ica nocihuauh; ipampa immixpan nopilhua, ihuan oc yeintin Cihuame; inahuac oniazic nocihuauh, yepualpa, ihuan matlacpa, ihuâ zecpa.	
M. Onicpatlac noyectlaliliz, ipampa ic icuitlapan oniazic in nocihuauh; yepualpa, ihuan matlacpa, ihuan ocpa.	
	
7. MANDAMIENTO.	
M. Ninoyolcuitia: ca zamach nitlachtequia, oniquichtec ce huacax, ihuâ ce quaquauhtlatilanqui; yepualpa, ihuan matlacpa, ihuâ yexpa.	
M. Oniccuili nohuampo tomin, oniquixpachilhuili yei peso ce tlanamaca, amo onicmacac tlen qui namiquiaya, in tlein oniccohuili; yepualpa ihuan matlacpa, ihuan nacpa.	
M. Oniccuilitiquiz ce cihuatl, i payo qui maloloaya, ihuan icuè zocticatca onicantiquiz, ye ica onicpinauhti, ihuan onicqualanalti, yepualpa, ihuan caxtolpa.	
M. Onictlatili nohuampo tlen niccuiquiliaya; nechtlatlaniliaya,  ihuan ayocmo onicnocuiti, ihuan zantlapic onitlaneltili; yepualpa, ihuan caxtolpa, ihuan cecpa.	
	
8. MANDAMIENTO.	
M. Miecpa oniciztlacoc, onichicoitoc, onic tlatlatac nohuampo; yepualpa, ihuan caxtolpa, ihuan ocpa.	
M. Zanno onictetentlapiquili ce nohuampo, anozo onichiuh tetentlapiquiliztli ica noocnihua, immitech onictlanque zantlapic temictiani tlatlacoli ica ahuilnemiliztli, ihuan tlachtequiliztli, ihuan tetlachihuiliztli; yepualpa, ihuan caxtolpa, ihuan yexpa.	
M. Notatzine, mooxitlâcinco ni nezi nimitzixpantilitzinohua, ca oniztlacati ica huei iztlacatiliztli, yepualpa, ihuan caxtolpa, ihuan nacpa.	
M. Nicteixpantia notlatlacol, oniztlacati ica iztlacatiliztli tepiton, nacpualpa.	
[Fol. 14] Se omite el nono Mandamiento, por incluido en el sexto, y se habla en el dezimo Mandamiento.	
M. Niquitoa notlatlacol: oniquixilehui tlen teaxca, tlen tetlatiquitl, nicnequizquiani ma nicquixtili zaniman nohuampo tlen iaxca; nacpualpa, ihuan cecpa.	
	
2. MANDAMIENTO de nuestra Santa Madre la Iglesia; por q^ el primero esta incluido en el tercero de la Ley de Dios.	
M. Nimitzmolhuilia notetlapololtiliz: amo oninoyolcuiti ipan occe xihuitl, ma ica huei ma ica tepiton neyolcuitiliztli.	
M. Onictlati, anozo oniccauh, ce temictiani tlatlacoli ipan occe neyolcuitiliztli.	
	
3. MANDAMIENTO.	
M. Nicnocuitia: amo onitlazeli ipampa notlatzihuiliz, ipan occe Xihuitl opanoc.	
	
4. MANDAMIENTO.	
M. Amo oninozauh ipan nahui Viernes Quaresma, ihuan ipan itlacatilitzin [Fol. 15] totecuiyo Jesu-Christo, oniccauh nezahualiztli.	
M. Amo onitlazeli nezahualiztica, ihuan tlatlacoliztica onitalzeli; nacpualpa ihuan ocpa.	
M. Onicqua nacatl ocpa ipan Quaresma, yexpa ipan Viernes, ihuâ Vigilia onicqua, ihuan oniquinmamacac mochipa yeintin nopilhua, ye huehueitoto, ye quipie ce matlactli Xihuitl, ihuan occe ocachi, ye huey, ihuan occe, ye namiqui.	
M. Melahuac notatzinè ca onitlahua, onihuinti, onicpolo tlali, zoquitl, onitlatlapehui; nacpualpa, ihuan yexpa.	
Cada verbo es una frase con que explica el Indio la embriaguez.	
M. Oninochicontehui, oninochiconti, onicchiuh chicontetltlatlacoli, ica Neuhtli, ica Tepachi; nauhpualpa, ihuan nacpa.	
Este Castellano solo corresponde â todas las [Fol. 16] vozes precedentes; por que de una coma à otra se verifica una fraze, y para mas clara inteligencia advierto: q^ esta voz Nauhtli, aunque significa miel, en muchas partes; con ella significan el Pulque; y tambien lo nombran con la Palabra iztac Octli, que quiere decir Pulque blanco, ò mas claro: bevida blanca; por que esta palabra Octli significa bevida, y con esto distinguen el Tepache, que es bevida amarilla, y le llaman coztic Octli.	
	
5. MANDAMIENTO.	
M. Amo oniquixtlauh tlê momatlactetilia, in itoca Diexmo, ihuan tlen yancuica mocihua in itoca Primicia.	
M. Onic ixpachilhuili Diexmo ce anega tlaoli, oc zintli catica, amo inon yo moyac; nauhpualpa, ihuâ caxtolpa.	
M. Zannoyucqui ninoyolcuitia: ca amo oniquixtlauh Diexmo, ihuan Primicia, ica Ichcame, Huexolome, cuanacacame, pitzome, Abax, Zebada, yetzintli, calahuaza, ipan inin Xihuitl, ihuan Trigo.	
	
[Fol. 17] REGIMEN QUE LA EXPERIENCIA MINISTRA; para su practica en el Confessionario de Indios, por preguntos, â que facilmente contextan, explicando claramente, y con brevedad sus culpas, y de debe usar del el Confessor, despues de oìda la Confession; para lograr el mucho fructo que del se sigue. A su principio està el preambulo, de que debe usar el mismo Confessor, antes de que el Indio comienze su Confession (o qualquiera Penitente) despues de haverse persignado, y hecho el Acto de Contricion.	
	
PREAMBULO.	
M. Ticmopielia in Bula?	
M. Otimoyolcuiti ipan occeXihuitl, ihuan otitlazeli?	
M. Oticchiu tlen tlamazehualiztli omitzmonahuatili in teyolcuiticatzin?	
M. Yotimoyolpepepen, anozo ye otiquilnamic motlatlacol?	
M. Cox tinamiqui?	
M. Cox itla tlatlacoli otictlati, onozo oticpinahuizcauh ipan occe [Fol. 18] neyolcuitiliztli?	
M. Axca amo tlen ticpinahuizcahuaz?	
	
REGIMEN.	
I. MANDAMIENTO.	
M. Cox oticneltocac tototl, anozo temictli, anozo tecolotl, anozo chiquatli, anozo chichi, iquac quihuahuana tlali?	
M. Itla chicotlaneltoquiliztli oticmopieli?	
M. Cox otiquinhuicalti mohuampohua; anozo otiquintlatelchihuili?	
	
2. MANDAMIENTO.	
M. Cox otitlaneltili, ihuâ amomelahuac?	
M. Oticmotlapictenehuili itocatzin Dios?	
	
3. MANDAMIENTO.	
M. Otictlatziccacauh Missa ipan Dominica, anozo huei ilhuitl pialoni ipan semana huetzi?	
[Fol. 19] M. Otitlatequipano ipan ilhuitl anozo oczequintin otiquinchihual ti ma tlatequipanoca, anozo oczequintin immixpan otitlatequipano?	
	
4. MANDAMIENTO.	
M. Cox otiquinmahuipolo motatzin, ihuan monantzin, huehuetque, anozo Ilamatzitzihua?	
M. Tecaotitlato, anozo aca tlacatl oticquixtili imahuiziu?	
M. Azo otiquitoc ca mohuampo ahuilnemi, anozo ca ichtequi, anozo ca tlahuanqui, anozo ca tetlachiucqui?	
	
5. MANDAMIENTO.	
M. Aca oticmicti ica moma, anozo aca oticquixtili inemiliz, anozo oticzencau?	
M. Aca oticmiquizitlanili?	
M. Tehuatl otimoyomamiquizitlani?	
	
[Fol. 20] 6. MANDAMIENTO.	
M. Itla tlatlacoli oticchin ica cihuame Namiquique, ichpocame, anozo Viudas?	
M. Anozo zan otiquimixilehui?	
M. Azo Itla ahuiltlatoli otictenquixti immixpan mohuampohua?	
	
7. MANDAMIENTO.	
M. Azo itla otiquichtec, anozo otictecuili?	
M. Azo itla otiquixpacho iaxca mohuampo?	
	
8. MANDAMIENTO.	
M. Otitetentlapic, otichicoitoc, otiteiztlacoc, otitetlatlatac?	
Por que las ultimas tres vezes significan murmurar.	
M. Azo otimochicoyoloti ica mohuampo?	
M. Azo otichicotlamatic ica mocihuau, ânozo ica monamic, anozo zan otimochiu chahuatini?	
[Fol. 21] M. Azo quemania otiztlacatic?	
	
9. MANDAMIENTO.	
M. Azo otiquixilehui tecihuau?	
	
10. MANDAMIENTO.	
M. Azo otiquixilehui tlen teaxca, tetlatiquitl?	
	
4. MANDAMIENTO. de nuestra Sta. Madre Iglesia, omitidos los demàs, por comprehendidos en lo antecedente.	
M. Azô ôticcacuh nezahualiztli ipan chicome Viernes Quaresma, Sabado de Gloria, anozo ipan Vigilia ica itlacatiliztin totecuyo Jesu-Christo.	
M. Azo Otitlahua, otitlatlapehui, otihuintic, oticpolo tlali, zoquitl, oticpolo Tlalticpac, otimochicontehui?	
¶ Y es de advertir, como diximos, que de una coma, à otra se contiene un verbo, ò una frase que con qualquiera se significa el acto de embriagarse.	
M. Anozo otiquinyoleu mohuampohua ma tlahuanaca?	
M. Azo ôticqua nacatl, ipan Viernes, Vigilias, anozo Quaresma?	
M. Azo otiquinyoleu mochantlaca, anozo oczequintin mohuampohua inic quiquazque nacatl, anozo otiquinmacac mopilhua, ye huehueintin?	
	
5. MANDAMIENTO.	
M. Otiquixtlauh Diexmo, ihuan primicia, tlenmomatlactelilia, anozo tlen yanquica mochihua?	
¶ En el fin advierto q^ serà muy conveniente, especialmente con gente rustica de razon, y con los Indios; que el Confessor no omita las dos preguntas siguientes para averiguar impedimentos del uso del Matrimonio, y tambien los insextos.	
	
AL HOMBRE.	
M. Itla tlatlacoli oticchiuh ica cihuatl ihuayolqui mocihuau? Anozo ica mocomadre? Anozo ica moteoconeuh, ica Nequatequiliztli? anozo ica techicahualiztli?	
	
A LA MUGER.	
M. Itla tlatlacoli oticchiuh ica aca oquichtli ihuayolqui monamic? anozo ica mocompadre? ânozo ica moteoconeuh, ica Baptismo, [Fol. 23] anozo ica techicahualiztli?	
.	
Nopiltzine, Xiquilnamiqui quali ca huel miec Temauhti tlatlacoli temictiani yoticchiuh; ye ica oticmoyolitlacalhuitzino yehuatzin Dios, ticchihuaz tlamazehualiztli (N)	
:	
Ximoyoltequipacho, Xichoca mochi ica moyolo, ipâpa oticmoyolitlacalhui yehuatzin in toteotzin ica mochi motlatlacol, quexquich oticchiu ipan mochi monemiliz; Ipâpa Yehuatzin Dios zenquizca quali, cenquizca tetlazotlaloni, zêquizca Mahuiztililoni ipan in ixquich tlachihuali. Ximo cemixnahuati, ca acmo occecpa Titlatacoz, ihuan ticmocuitiz in ixquich motlatlacol, ihuan ticchihuaz tlen tlamazehualiztli nimitzmonahuatilia. Amo quemania aziz cahuitl mitzmoquixtiliz toteotzin iteochicahualitzin Gracia, ihuan mitzmotlaxiliz in Mictlan; campa zemicac titlatlaz intla Diablos, intzala tlatelchihualte, Condenados, ihuan ayochuel timomaquixtiz, [Fol. 24] oyachuel ticmotilitzinos ompa ilhuicac yehuatzin in toteotzin. Ximoyoltequipacho, Xiquito: Noteotzinè, in Acto de Contricion.	

Nopilhuantzitzine Xicmomachiltitzinoca; ca zan izeltzin in yehuatzin in Toteotzin ixpantzinco monequi titopechtecazque: Zan izeltzin yehuatzin ixpantzinco titotlanquacolozque, ihuan zan izeltzin yehuatzin tictotequipanilhuizque, ahuel oczentlamantli ica titoteotizque, ye ipampa ahuel moteotiz mazehuali ica mictlan ahuacatzitzinte, ica zoquicoconeme, ica coatl, metlatl, anozo ica tlen occequi tetlapololtiliztli, ica quinyolehua, quintlapololtia mazehualtin mictlan tlacatecolotl, Diablo, ihuan ye ica quinchihualtia ma ipan huetzica in Temictiani tlatlacoli, ica itlayeyecoltiliz. Ahuin tla aca yomotlapololti Christiano, monequi [Fol. 25] zanniman moyolcuepaz, quitelchihuaz, ihuan ica moyolcuitiz; tlacamo ahuel momaquixtiz, ihuan ahuel quimotlapopolhuilitzinoz in toteotzin.	
Zannoyocqui moyolcuitiz macehuali iquac ica itla tetlapololtiliztli quinyolehua immichihua, ihuan quinmachiztilia tlen amoquali, ma ica chicotlaneltoquiliztli, ma ica ahuilnemiliztli, ma ica tlachtequiliztli, ma huehueintin, ma tepitoton tlacame, ihuan ixquich tlatlacoli quichihua, quezquintin tlacame quinyolehua; ye ipampa tla ticyolehua nahui tlacatl;  nahui temictiani tlatlacoli ticchihua. Ihuan manel amo tiquinyolehuaz; tla immixpan ticchihua, temictiani tlatlacoli; ipampa teixpan oticchiu; timoyolcuitiz, ihuan tiquitoz quezquintin immixpan.	
Zanno Xicmomachiltitzinoca: ca miec tlamâtli catiqui ipan zantlailihuiz anmomamaltitzinohua in temictiani tlatlacoli, ihuan ica inintzin notequitzin, ica onechmoixquechilitzino Yehuatzin in Toteotzin, niquilehuia, ihuan nicnemilia in innemaquixtilitzin anmo animahua. Ye ica annemechnonotza, ihuan annemechnahuati, ca ipan Miercoles de Ceniza amo anmozahuazque aquique melacayotica mazehualtin, ipampa amo onca tlanahuatili inic mozahuaz mazehuali ipan inontzin tonali; ca zanizquich innahuatiltzin mazehualtin mozahuazque, chiuhnahui tonali, ipan mochi centetl Xihuitl. Ce ipan Vigilia itlacotilitzin totecuiyo Jes-Christo, Nochebuena, motenehua, chicome nezahualiztli ipan chicome Viernes Quaresma, ihuan [Fol. 26] occe ipan in Sabado de Gloria. Ye ipampa amo monequi quitoz mazehuali ipan neyolcuitiliztli, ca amo omozau ipan Miercoles de Ceniza; ipampa yequimatiz ca amo inmamaltzin motzin nezahualiztli. Zannoyocqui ma machizti ca huehuetque, ihuan ilamatzitzihua aquique yequipiezque yepuali Xihuitl ayocmo inmamal nezahualiztli. Zannoyocqui cocoxquime aquique quincocohua in Yolixco, ihuan aquique quipie iticocoliztli, anozo itla occe cocoli ipan in tzonteco; manel ipan altepetl nenemizque, amo in mamal nelizaualiztli. Ye ipampa tla quicahuazque, amo monequi ica inon moyolcuitizque. Zannoyocqui mimixicque cihuame, ihuan aquique tlachichitia, tlahuapahua, tlaizcaltia, ipampa inon huey tequitl, amo inmamal nezahualiztli. Zannoyocqui aquique oquichme tequiti Zentetl Zemilhuitl, anozo ixipan otli nenemi, nentlamati, ihuan aquique tlatlama ipan centetl zemilhuitl, anozo ipan centetl Yohuali; amo inmamal nezahualiztli, zanno telpocame, ihuâ ichpocame ayamo quipie, anozo ayamo caxiltia, ayamo quipoa cempoali, ihuan ze Xihuitl, ayamo inmamal nezahualiztli. Zannoyocqui amo inmamal Missa Mazehualtin ipan Miercoles de Ceniza; ipampa amo innahuatil; quenami ipan Missa ica Novena, amo tlen intlatlacol mazehualtin, manel quincahuazque Missas ipan Novenas, Ye ica amo monequi moyolcuitizque. Nacatl ahuel quiquazque mazehualtin ipan Quaresma, ma Miercoles de Ceniza, ma ipan Domingo; ipampa [Fol. 27] zentetl Quaresma, Vigilia quimopielizque, ihuan ahuel manacaquaz, manel Sabado de Gloria; cocoxquime, quema, huelitizque quiquazque nacatl, aquique ipan Petlatl huetztoticate; ma cihuame ma oquichme, ma ichpocame, ma telpocame, ihuan tlamococohua ica iticocoliztli, anozo ica in yolixco, anozo ica intzonteco, amo tlatlacoli, tla quiquazque nacatl; manel nenemizque ipan Altepetl, quenami yo mitoc ica nezahualiztli, ihuan, manel Viernes Santo, huelitizque quiquazque nacatzintli. Zannoyocqui aquique pacticate ahuel quiquazque nacatl ipan mochtin Vigilias, ipan centetl Xihuitl, ihuan ipan Viernes; ipan Sabado, quemà, huelitizque quiquazque nacatl; tlacamo ipan huetzi ce Vigilia, ihuan mimixicque chihuame, ihuan, aquique tlachichitia tlahuapahua, tlaizcaltia, ihuan aquique otztiticate, ihuan huehuetque, ihuan ilamatzitzihua, yequipiezque Yepoali Xihuitl, ihuan pipiltotonte, ma telpocame, ma ichpocame iquac ayamo quipoa chicome Xihuitl, huelitizque nacaquazque. Patox inacayo ahuel quiquazque christianos pacticate, ma ipan Vigilias, ma ipan Quaresma, ma Viernes, Sabado quema huelitizque quiquazque, ihuan zannoyocqui pipiltotonte, tlayoquipocque chicome Xihuitl, ahuel quiquazque nacatl; tlapacticate, ma ipan Quaresma, ma Viernes, ma Vigilia, ihuan ye inmamal quitazque Missas Domingo, ihuan ilhuipan. Zannoyocqui aquique cocoxquime huetztoticate ipan petlatl, ihuan aquique àhuel nenemizque amo [Fol. 28] inmamal, amo innahuatil Missa, ma ipan Domingo, ma ipan ilhuitl pialoni; yeipampa in Cihuame mimixicicque amo quichihuazque tlatlacoli iquac quicahua Missa, ipan inon ce metztli momalhuia, ihuan mopatiticate. Ye ipampa inon, amo monequi moyolcuitizque, ipampa oitlacau Missa, iquac mimixicque ocaticayaya. Temictiani tlatlacoli quichihua mazehuali, tla quineltoca tlen quilhuia tetlapololtiani quieuhtlazqui, ihuan teziuhtlazqui; quenami zannoyocqui quieuhtlazqui temictiani tlatlacoli quitequipanoa, iquac quimama inon tequitl, ihuan quincacayahua mazehualtin, ipampa ahuel quiehtlazaz, amo quipie i huelitilitzin in toteotzin; zan izelto Teopixquime quinmopielitzinohua huelitiliztli ica inteopixcayo, oquinmomaquilitzino in toteotzin; inic quixitinizque, quipolozque quiahuitl, ihuan Tezihuitl; ihuan inoque yoyolime quitlacoa mili: motocayotia Langostas. Iquac moyolcuitiz mazehuali; tla ye omotlanquaquetz, zanniman momachiotiz, ihuan quitenquixtiz mochi ica iyolo in Acto de Contricion, Noteotzinè, ihuan quipoas, quiteixpantiz in tlen melahuac; ahuel quitlatiz tlen itic iyolo quipiez itlatlacol, ihuan ahuel quizaloz tlen amo itlatlacol. Zannoyocqui ahuel iztlacatiz iquac ye quipehualtiz neyolcuitiliztli, ahuel quitoz ca amo tlen itlatlacol, ipampa tetlapololtiani Diablo yocqui quitlapololtia, iquac pehua moyolmelahua, ye quichihua tlatlacoli ica iztlacatiliztli. Ye ipampa amo monequi quitoz ca actle itlatlacol. [Fol. 29] Ma zanniman pehua neyolcuitiliztli ica tlen itlatlacol quimopieliz tlamacecqui, ihuan ma quimacaxili inon iztlacatiliztli, ma moyectlali ipan itlalnamiquiliz, ca melaccayotica, ihuan nononqua, quitenquixtiz, quipoaz mochi itlatlacol, ye ipampa temauhti temictiani tlatlacol quichihua, tlacamo acachto moyolpepenas, ompa ichan, ica mochi itlatlacol, inic mochi quilnamiquiz tlen oquitlacoc, ihuan ye ica melacayotica mochi quitenquixtiz. Zannoyocqui tla itla tetlachihuiliztli quimati, ànozo oquitequipano; ica moyolcuitiz; manel zaazoaquin quilhuiz ca quitlatiz, ipampa tla quitlatia, anozo quipinahuizcahua; manel ica imaccayo, Temictiani tlatlacoli temauhti quichihua, ihuan itlacahui centetl neyolcuitiliztli, ihuan huey tetlatzacuiltiliztli quimomaquiliz toteotzin. Tla mazehuali quineltocaz temictli huel iquac cochtica, amo tlatlacoli quichihua, tlaquineltocaz temictli, iquac yo izac, iquac ye yolqui catiqui, iquac inon quema, temictiani temauhti tlatlacoli quichihua. Ihuan Xicmomachiltzino ca inic timoyolcuitiz amo monequi tiquitoz itocayo motlatlacocaicniu, amo monequi machiztiz tlen itoca. Zan noyocqui amo monequi, ihuan amo onca tlanahuatili, inic timozahuaz ipan inon tonali, iquac timoyolcuitia; ye ipampa xicmati: ca amo tlatlacoli; manel amo timozahuaz, ihuan amo monequi tiquitoz ca amo otimozau iquac otimoyolcuiti. 	
[Fol. 30] Xicmomachilti zanno: ca ahuelitizque monamictizque Compadres ica nequatequiliztli: motocayotia Baptismo, ihuan zannoyocqui ica techicahualiztli, motooayotia confirmacion. Compadres ica tlateochihualiztli, quiteochihua Santo, huelitizque monamictizq^, ipampa inique amo melahuac compadres, amo moayolcatia. Yeicce xicmomachiltica: telpocatl, iquac mocihuatlania, ahuel yaz tlatequipanoz ichan inon cihuatl; auhin zannoyocqui cihuatl, ahuel yaz ichan oquichtli tequitiz; ma cece ye itic ichan, inic amo quinamiquizque itetlapololtiliz mictlan Tlacatecolotl Diablo, temictiani tlatlacoli. Tla omonamictique, iquac inon mocniuhtizque, Cenyezque itic ichan. Ihuan zannoyocqui monequi quimomachiltiz macehuali: ca amo temictiani tlatlacoli quichihua iquac coni; manel meliotica iztacoctli quimomacehuiz; ipampa ica meliotica, ahuel quipoloz itlalnamiquiliz, ihuan tlalticpactli zazo aquin tlacatzintli, ihuan ye ica oncatqui tlatocatlalnahuatili, inic zanixquich meliotica iztacoctli monamaquiltiliz ce mazehuali, ipan ce Tonali, itic Xacali, campa monamaca, motocayotia iztacocnamacoya, Pulqueria.	
Ye ipampa, zanno, amo monequi timoyolcuitiz, ca ipan ce tonali oticonic meliotica, anozo iquac ticoni tepitzin; manel momoztla ticoniz, amo huei Tlatlacoli; tlacamo ica Ticcocoz motlalo, mozoquio. Ye ica ticcaquiz quali, inic amo cece Xiuhtica timotlapololtiz, anozo zahueliquac [Fol. 31] timoyolcuitiz, ca zanixquich temictiani tlatlacoli ticchihua, iquac miec ticoni, ihuan ica ticpoloa motlalnamiquiliz, tihuetzi Tlalpan, ticpoloa tlali, Zoquitl, ihuan iquac amo tiquilnamiqui tlen ticchihua. Iquac amo miec ticoni: amo temictiani tlatlacoli ticchihua; manel ticcuepaz moyolixco; manel Timochicontehuiz, Ihuan iquac miec ticoni; zance temictiani tlatlacoli ticchihua, ica tlahuanaliztli, iquac ticcuepa moyolixco, ihuan monequi ticimacaxiliz tlatlacoli temauhti, ipan tihuetzi, iquac miectin immixpan titlahuana; ipampa zanno ixquich tlatlacoli ticchihua; quezquintin tlacame immixpan titlatlacoa ma mocihuauh ma mopilhua, ma occequintin mohuampohua, ihuan tla iquac titlahuana tiquilnamiqui, ihuan ticmati, ca tictenquixtia ahuiltlatoli, ihuan temahuizpololiztli, anozo titemictia, Xicmati: ca mochi inon tlatlacoli ticmomamaltilia, iquac tipehua ticoni. Zanno monequi ticmatiz: ca iquac tepiton tlachtequiliztli ticchihua; quenami tlaxcali, textli, Pantzin, ce totoltetl, tepitzin iztlatl, tepitzin nacatl, anozo tepitzin nextamali manel melio ipatiu yez; amo temictiani tlatlacoli. Zan ixquich temictianitlatlacoli yez, ihuâ ticmomamaltilia, iquac tiquichtequiliz mohuampo mazehuali, ce tomi Ompa Ixtlahuacan Toluca, ipampa zentetl cemilhuitl tequiti inicquitlaniz ce tomi. Auh intla ôccecni ce macehuali quitlania ome tomi ipan in zentetl cemilhuitl; iquac inon temictiani tlatlacoli ticchihuaz, tla ticcuiliz, anozo tiquichtequiliz ome [Fol. 32] tomi. Auh in tla inin ticcuilia zanixquich melio, ce tomi, nozo ce, ihuan melio, tepiton tlatlacoli ticchihua. Ahuin tla huel tolinicatzintli inon tlacatl, manel zan melio ticquixtiliz, temauhti temictiani tlatlacoli ticchihua; ipampa ica inon melio, huelitizquiaya tlaquazquiaya, inon tonali. Auhin tla inontzin tlacatzintli caxtiltecatl, anozo macehuali, huel tlatquihua, miec quimopielia iaxca, tlaticcuiliz, anozo ticquichtequiliz, ce peso, temauhti temictiani tlatlacoli ticchihuaz, ipan inintzin tlatocayotl. Auhin tlaticonanaz, anozo inin ticcuiliz ome tomi, nahui, chiquace, anozo chicome tomi, ihuan melio, zanixquich tepiton tlatlacoli ticchihua. Xiccaqui quali tlen nimitzilhuia, ica inon quali ticnalquixtiz mochipa monahuatil, Auhin zannoyocqui Xiccaqui ca zanno ixquich tlatlacoli ticchihua quezquintin tlacame immixpan titlachtequia. Ye ica inintzin notenonotzaliz [--] anhuelitizque, an mochtin mazehualtin miec tlatlacoli, ipan an mochololtitzinozque, ipampa ye ananquimomachiltitzinozque, ihuan quali anquimocaquiltitzinozque, tlen tlachihuali amo tlatlacoli, ihuan anquimoyectlalilitzinozque anmonemilitzin. Mayocqui quimonequiltitzino in toteotzin.	
	
.	
Ipampa imachio in Cruz, inihuicpa intoyahua, ma xitechmomaquixtilitzino totecuyoe, Diose, ica itocatzin Dios tetatzin, Dios itlazopiltzin, ihuan Dios Espiritu- Santo. Mayuhmochihua JESUS.	
ACTO DE CONTRICION EN LENGUA Mexicana, en que pongo la voz Teotechicahualitzin, que significa gracia, y tambien la voz Castellana gracia, y la voz Mexicana teicnoitlalitzin, que significa; Misericordia, y en Castellano pongo la voz Misericordia, por que los Indios sepan distinguir la gracia de la Misericordia de Dios; por que muchas vezes confunden un Atributo con otro.	
Noteotzine, Notlatocatzine, Jesuchristotzine, ca tihuelneli Teotl, ca tihuelneli Oquichtzintli, ca tinoteyocoxcatzin. Cenca ninoyoltequipachoa, inic onimitzmoyolitlacalhuitzino, ica mochi notlatlacol; zan ipampa ca tinoteozin, zan ipampa ca tinotlatocatzin, cenquizca mahuiztililoni [Fol. 34] cenquizca tlazotlaloni ipan in ixquich tlachihuali. Ca onitlatlaco, onitlatlaco, cenca onitlatlaco, ma xinechmotlapopolhuilitzino ica mohuei teotechicahualitzin. Gracia. Ca nimocemixnahuatia; inic acmo occecpa nitlatlacoz, ihuan nicnocuitiz mochi notatlacol, ihuan nicchihuaz tlen tlamazehualiztli nechmonahuatilitzinoa in noteyolcuiticatzin. Motechtzinco ninotemachia, ica mohuei teicnoitalitzin Misericordia, ca tinechmotlapopolhuilitzinoz ihuan nimitzmotilitzinoz, ompa ilhuicac. Mayuhmochihua JESUS.	

	
Totatzine in ilhuicac timetztica, ma yectenehualo in motocatzin, ma huala in motlatocayotzin, ma chihualo in tlalticpac in motlanequilitzin; in yuhchihualo in ilhuicac, in totlaxcal momoztla ye, totechmonequi, ma axcan xitechmomaquili, ihuan xitechmopopolhuili in totlatlacol, in yuh tiquinpopolhuia in techtlatlacalhuia, macamo xitechmomacahuili, inic amo ipan tihuetzizque in teneyeyecoltiliztli. Zaye xitechmomaquixtili in ihuicpa, in amo quali, mayuhmochihua JESUS.	
	
Ma ximopaquiltitzinotie Santa Mariatzine: timotemiltitica in cenquizca Yectiliztica gracia, motlantzinco metzinotica in tlatohuane Dios cenca titenehualoni intlan in ichquichtin cihua, ihuan cenca yectenehualoni in itlaquilotzin moxilantzin JESUS, Santa Maria mochipa huel neli ichpochtzintli Dios i Nantzine, ma topan Ximotlatoltitzino in titlatlacoanime in axcan, ihuan iquac ye tomiquiliztempa, mayuhmochihua JESUS.	
	
Nicnoneltoquititzinoa, in Dios Tetatzin Cemixquich ihuelitzin in oquiyocox, oquimochihuili [Fol. 36] in ilhuicactli, ihuan tlalticpactli Nicnoneltoquitia in Jesu Christo, ca zan huel iceltzin itlazomahuizpiltzin, ihuan totlatocatzin omonacayotitzino ica itlamahuizoltzin Espiritu-Santo, ahuin itechtzinco omotlacatilitzino in yehuatzin Santa Maria mochipa huel neli ichpochtli, ahuin omotlayohuiltitzino itlatocayopan in Poncio Pilatos, Cruz titech omamazehualtiloc, omomiquilitzino, ihuan otococ, ahuin omotemohuitzino in mictlan ye ilhuitica omoyomaizcalitzino intlan in mimicque, omotlecahuitzino in ilhuicac imayeccacopatzinco omotlalitzinoto in Dios Tetatzin cemixquich ihuelitzin, ahuin ompa hualmehuitiz in quinmotlatzontequililiquiuh in yolque, ihuan in mimicque. No nicnoneltoquitia in Dios Espiritu-Santo, ihuan nicneltoca ca metztzinotica in Sâta Iglesia catholica; no nicneltoca ca onca in necepanicneliliz Santome, no nicneltoca, ca onca tlatlacolpolihuiliztli, ihuan nicneltoca ca mochihuaz inezcaliliz tonacayo, ihuan nicneltoca ca onca cemicacyoliliztli. Mayuhmochihua JESUS.	
	
Cihuapilê ma Ximopaquiltitzinotie, Totetlaocoliliznantzinê Toyolilizê, Totzopelilizè, Tonetemachilizê, ma ximopaquiltitzinotie, Timitzontotzatzililia in titlaltotocahua, ti ipilhuan Eva. Mohuitechtzinco tonelcicihui, ihuan choquiztica, in nican choquizixtlahuacan. Ma ye huel totepantlatocatzine, ma Tohuicpan Xichualmocuepilitzino [Fol. 37] in motetlaocoliliz ixtelolotzin, ahuin ye ôtzonquiz in tlalticpactototococa; ma Xitechmoititilitzino Cenquizca yectenehualoni itlaquilotzin moxilautzin JESUS, iyo icnohuacatzintli, tzopelicatzintli, cenquizca ichpochtzintli, Santa Mariae, ma topampa ximotlatoltitzino, Dios i Nantzine; inic tiquicnopilhuizque in itlatenehualitzin totecuyo Jesu- Christo. Mayuhmochihua JESUS.	
	
Totecuyoè, Toteotzine, Jesu-Christotzine, ca otitechmocahuilitzino, imachiotzin in motlazomahuiztlayohuilitzin itechtzinco inontzin tzotzomatzintli ica omimiloc in motlazomahuiznacayotzin in iquac ipampa Joseph, otemohuiloc motlalotzin, mozoquiotzin, in moquauhnepanoltzin, ma Xitechmotlaocolilitzino: ipampa motlazomahuizmiquilitzin, ihuan motetoquiliztecoh, tiquin mohuiquilitzinoz in Animas, techipahualoya tlayohuiticate, inic yazque paquizque, moyolalizque, motlamachtizque ompa ilhuicac nezcaliliztli; campa timetztzinotica, timonemitizinoa cemicac icatzinco in Dios tetatzin, ihuan in Dios Espiritu-Santo Mayuhmochihua JESUS.	
	
Itenahuatiltzin in Dios ca matlactli. In etetl achto motenehua itechtzincopohui imahuiztililocatzin Totecuyo Dios. Ahuin chicontetl otechpohui in palehuiloca tohuampohua.	
[Fol. 38] Inic centetl ticmotlazotiliz, ihuan ticmomahuiztililiz in totecuyo Dios, ipan in ixquich tlachihuali.	
Inic ontetl, amo titlapictenehuaz itocatzin totecuyo Dios.	
Inic etetl, titlateomatiz ipan in ilhuitl pialoni, amo titlatequipanoz.	
Inic nauhtetl, ticmomahuiztiliz in motatzin, ihuan in monantzin.	
Inic macuiltetl, ayac momacmiquiz.	
Inic chiquacentetl, amo tiahuilnemiz.	
Inic chicontetl, amo titlachtequiz.	
Inic chicoetetl, amo titetentlapiquiz, amo tiiztlacatiz.	
Inic chicnautetl, amo tiquilehuiz in teoyoticatenamic.	
Inic matlactetl, amo tiquilehuiz tlen teaxca, tlen tetlatiquitl.	
Inic matlactli teotenahuatili itech ontlamantli tenahuatili mocemixquitia, inic ticmotlazotiliz in totecuyo Dios ipan in ixquich tlachihuali, ihuan inic tictlazotlaz in mohuampo, quenami tehuatl timoyomatlazotla.	
Itenahuatiltzin tonantzin Santa Iglesia, ca macuiltlamantli.	
Inic centetl in Domingo, ihuan ilhuitl ipan huel centetl Missa mocaquiz.	
[Fol. 39] Inic ontetl neyolmelahualoz ipan in Quaresma, anozo iquac aca ye miquiznequi, anozo iquac celiloz inacayotzin totecuyo Jesu-Christo.	
Inic etetl Zeliloz in inacayotzin totecuyo Jesu-Christo ipan in Xochipasqua.	
Inic nauhtetl, nezahualoz in iquac motlanahuatilia tonantzin Santa Iglesia.	
Inic macuiltetl tlamanaloz, in tlen momatlactilia, itoca Diexmos, ihuan tlamanaloz in tlen Yancuica mochihua, itoca Primicias.	
	
Isacramentotzin tonantzin Santa Iglesia ca chicontlamantli.	
Inic centetl, Nequatequiliztli, motocayotia, Baptismo.	
Inic ontetl, techicahualiztli, Confirmacion.	
Inic etetl, Neyolmelahualiztli, Penitencia.	
Inic nautetl, tetlazeliliztli, Comunion.	
Inic Macuiltetl, temachiotiliztli, Extrema-Uncion.	
Inic chiquacentetl, teopixcayotl, Orden Sacerdotal.	
Inic chicontetl, nenamictiliztli, Matrimonio.	

In ineltococatzin Totecuyo Dios, ca matlactetl, onnahui, in chicontetl achto motenehua itechtzincopohui in totecuiyo Jesu-Christo, inic teotl.	
Ahuin [Fol. 40] oc chicontetl itechzincopohui in totecuyo Jesu-Christo inic oquichtzintli.	
Izcatiqui in chicontetl achto omoteneuh.	
Inic centetl, neltocoz ca zan ce teotl Dios cemixquich ihuelitzin.	
Inic ontetl, neltocoz ca tetatzin.	
Inic etetl, neltocoz ca ipiltzin.	
Inic nauhtetl, neltocoz ca Espiritu-Santo.	
Inic macuiltetl, neltocoz ca teyocoyani centlachihualicatzintli.	
Inic chiquacentetl, neltocoz ca temaquixtiani.	
Inic chicontetl, neltocoz ca tecentlamachtiani.	
Izcatiqui in chicontetl zatepan omoteneuh.	
Inic centetl, neltocoz ca in Totecuyo Jesu-Christo, inic oquichtzintli, omonacayotitzino ica itlamahuizoltzin in Espiritu-Santo.	
Inic ontetl, neltocoz ca itechtzinco omotlacatili cihuapili Santa MARIA, cenquizca ichpochtli, ahuin acqueman oquimocaihuilitzino in ichpochyotzin imixihuiliz achto, imixihuiliz ipan, imixihuiliz zatepan.	
Inic etetl, neltocoz ca omotlayohuiltitzino, ihuan, omomiquili; inic techmomaquixtilitzinoz in tehuantin titlatlacoanime.	
Inic nauhtetl, neltocoz ca omotemohuitzino in mictlan ôquinmohualmoquixtilito in Animas in qualtin totahua, in ompa quimochieliaya in imahuizhualalitzin.	
Inic Macuiltetl, neltocoz ca ye ilhuitica omoyomazcalitzino [Fol. 41] intlan in mimicque.	
Inic chiquacentetl, neltocoz ca omotlecahui in ilhuicac imayeccacopatzinco omotlalitzinoto in Dios tetatzin, cemixquichihuelitzin.	
Inic chicontetl, neltocoz ca hualmuicaz iquac ye mochihuaz tetlatzontequililizilhuitl, in quinmotlatzontequililiquiu in yolque, ihuâ in mimicque, in qualtin quinmomaquilitzinoz cemicac papaquiliztli Gloria; ipampa huel quali oquipixque iteotenahuatiltzin Dios, ihuan Santa Iglesia. Ahuin amoqualtin quinmomaquilitzinoz cemicac tlayohuiliztli mictlan; ipampa amo huel quali oquipixque iteotenahuatiltzin, Dios, ihuan Santa Iglesia.	
	
Izcatiqui tetlatlaniliztli ica teotlatoli, inic iziuhca ticyamancamatiz, tlen monahuatil itechcacopa itlaneltoquilitzin in toteotzin.	
P. Tlaxinechmolhuili cox metztzinotica in teotl?	
R. Ca quemacatzin, ca metztzinotica in Teotl Dios.	
	
P. Quezquintin in teteo?	
R. Ca zan ce huel neli Teotl Dios.	
	
P. Campa metztzinotica inontzin Teotl Dios?	
R. Ca ompa metztzinoticatiqui ilhuicac, ihuâ nican tlalticpac, ihuan nohuian metztzinotica.	
	
P. Aquin oquimochihuilitzino, ilhuicactli, ihuan tlalticpactli?	
R. Ca yehuatzin in totecuyo Dios.	
	
P. Aquin yehuatzin totecuyo Dios?	
R. Ca yehuatzin Santissima TRINIDAD	
	
P. Aquin yehuatzin Santissima TRINIDAD?	
R. Ca yehuatzin in Dios tetatzin, ihuan Dios itlazopiltzin, ihuan Dios Espiritu Santo Yeintintzitzin, tetlacatzitzintin, ihuan zan ce huelneli teotl Dios?	
	
P. In Tetatzin cox teotl?	
R. Ca quemacatzin.	
	
[Fol. 43] P. In Dios itlazopiltzin cox  teotl?	
R. Ca quemacatzin.	
	
P. In Dios Espiritu-Sâto cox teotl?	
R. Ca quemacatzin.	
	
P. Cox yeintintzitzin teteo?	
R. Ca amotzin, ca zan cetzin huel neli teotl Dios.	
	
P. Aquintzin yehuatzin Persona, teotlacatzintli, oquichtzintli omochiuhtzino?	
R. Ca yehuatzin inic ome Personas itlazomahuizpiltzin Dios, totecuyo Jesu-Christo.	
	
P. Aquitzin yehuatzin totecuyo Jesu-Christo?	
R. Ca yehuatzin huel neli teotl, ihuan huel neli oquichtzintli.	
	
P. Ahuin aquintzin itechtzinco oquichtzintli omochiuhtzino in totecuyo Jesu-Christo.	
R. Ca ichpoch chipahuacaxilantzinco in Santa Maria mochipa huel neli ichpotzintli, ica itlamahuizoltzin in Espiritu-Santo; ihuan manel totecuyo Jesu-Christo i Nantzin omochiuhtzino, aic oquimopolhuilitzino itlazoichpochiotzin.	
	
P. Ahuin tlen ipampa oquichtzintli omochiuhtzino totecuyo Jesu-Christo?	
R. Ca inic techmomaquixtilitzinoz in tehuantin titlatlacoanime.	
	
P. Tlen oquimochihuilitzino nican tlalticpac, inic otechmomaquixtilico?	
R. Ca Topampa omotlayohuilti itlatocayopan in Poncio Pilatos. Cruztitech omamazehualtiloc, omomiquili, otococ omotemohuitzino [Fol. 44] in mictlan, ye ilhuitica omoyomazcalitzino intlan in mimicque, omotlecahuitzino in ilhuicac imayeccacopatzinco omotlalitzinoto in Dios tetatzin, ahuin ompa hualmehuitiz, iquac ye mochihuaz in tetlatzontequililizilhuitl, in quinmotlatzontequililiquiu in Yolque, ihuan in mimique.	
	
P. Ihuan aquintzin yehuatzin Cihuapili Sâta Maria?	
R. Ca yehuatzin in itlazomahuiznantzin in toteotzin, motemiltitica ica cenquizca yec tiliztica gracia; ihuan mochi itechtzincocatiqui in ixquich nepapan qualtihuani, in ilhuicac, ihuan nican tlalticpac, ihuan nohuiâ cemanahuac tlatocacihuapili.	
	
P. Campa metztzinoticatiqui inontzin cemicac ichpochtzintli cihuapili Santa Maria?	
R. Ca ompa metztzinotica in ilhuicac, ca totepantlatocatzin mochiuhtzinohua in ixpantzinco in totecuyo Dios Santissima TRINIDAD.	
	
P. In totecuyo Jesu-Christo cox omomiquili inic Teotl, anozo inic oquichtzintli?	
R. Ca amo omomiquili inic teotl, ca zan ixquich inic oquichtzintli omomiquilitzino.	
	
P. Ahuin iquac miqui tlalticpac tlacatl cox ihuan miqui i Anima; quenami miqui itlalnacayo?	
R. Ca amo miqui in Anima ca zan itlalnacayo miqui.	
	
P. Ahuin cox cemicac miqui itlalnacayo?	
R. Ca amotzin; ca iquac mochihuaz [Fol. 45] in tetlatzontequilizilhuitl occecpa mocetiliz, ihuan cemicac yoliz.	
	
P. Ahuin Animas qualtin iquac momiquilizque campa yazque?	
R. Ca ompa yazque ilhuicac, ipampa quali oquipixque in iteotenahuatiltzin in Dios, ihuan Santa Iglesia.	
	
P. Ahuin amo qualtin campa yazque?	
R. Ca ompa yazque in mictlan, ipampa amo quali oquipixque iteotenahuatiltzin Dios, ihuan Santa Iglesia.	
	
P. Tlen quitoznequi Santa Iglesia Catholica, Romna.	
R. Ca quitoznequi in innezentlaliliz in mochtintzitzin christianosme intzonteco mochiuhtzinotica in totecuyo Jesu-Christo, ahuin nican tlalticpac ipatilotzin tohuei teopixcatlatocatzin Sumo Pontifice in ompa metztzinotica in huey altepepan Roma.	
	
P. Ahuin Angelosme aquique Yehuantin?	
R. Ca occentlamantintzitzin Yoliliz, nequiltonoliz cuicaticate, quimocuicayectenehuilitzinoticate totecuyo Dios, in ompa ilhuicac.	
	
P. Cox zan ixquich, intequitzin?	
R. Ca amotzin: ca inic oquinmoixquechilitzino in Totecuyo Dios totepâtlatocatzitzihua, totematitechancatzitzihua, inic huel ipan titlatocazque in iteotenahuatiltzin totecuyo Dios, ihuâ iquac yetomiquiliztempa ca techmomanahuilizque inihuicpa, in toyahua in Tlacatecolome.	
	
P. Aquin onca metztzinotica itechtzinco in Smo [Fol. 46] Sacramento?	
R. Ca onca metztzinotica in totecuyo Jesu-Christo huel neli teotzintli, ihuan huel neli oquichtzintli; in quenami metztzinotica in ilhuicac yocqui itech Oztia, itic Caliz, ihuan ipan in cece cacayactli.	
	
P. Ahuin tlenquichihuaz in christiano inic quali quimozelilitzinoz Santissimo Sacramento?	
R. Ca quimozeliliz nezahualiztica, ihuâ neyolcuitiliztica, neyolmelahualiztica, tla itla itechi anima catiqui in temictiani tlatlacoli.	
	
P. Ahuin tlen quichihuaz in christiano inic quail moyolcuitiz?	
R. Ca achtopan moyolpepenaz, ihuan quilnamiquiz, inic quali quitenquixtiz, quipoaz mochi itlatlacol, actle quitlatiz, actle quipinahuizcahuaz, mocemixnahuatiz ca acmo occecpa tlatlacoz, moyoltonehuaz, motequipachoz, ipampa oquimoyolitlacalhuitzino in toteotzin, quiceliliz, ihuan quichihuaz tlen tlamacehualiztli quimonahuatilitzinoz in teyolcuiticatzin.	

Nicnotlazotilitzinohua noteotzin mochi ica noyolo, ipan in ixquich tlachihuali, ihuan nicneltoca mochi quexquich catiqui neltoconi; huel quenami quimopielitzinohua, quimoneltoquititzinohua tonantzin Santa Iglesia.	
[Fol. 47] Xiquito Credo. Creo en Dios Padre, Anozo Mexicacopa Xiquito. Nicnoneltoquitia in Dios tetatzin. Mochi centetl.	
Nicnotemachilitzinoa in Dios ca nechmotlapopolhuilitzinoz in mochi notlatlacol, ca nechmomaquilitzinoz iteotechicahualitzin gracia, inic acmo occecpa nitlatlacoz, ihuan nicnotilitzinoz ompa ilhuicac.	
	
Noteotzine, notlatocatzine, Jesu-Christotzine ca huel neli ca titeotl, ca huel neli ca tioquichtzintli, amo nocnopil, amo nomazehual inic notic timocalaquitzinoz, ma zanixquich Xihualmotlatoltitzino, ihuan patiz, mochipahuaz inintzin nianimantzin.	

	

	

	

	

	

.	
	
[Fol. 49] M. Noocniuhtzine: inic quali ticmozelilitzinoz inacayotzin totecuyo Jesu-Christo huel neli teotl, ihuan huel neli oquichtzintli, monequi ticmocuitiz mochi quexquich catiqui neltoconi.	
M. Ticmoneltoquitia: ca metztzinotica ce teotl cemixquichihuelitzin?	
M. Nicnoneltoquitia.	
M. Ticmoneltoquitia: ca yehuatzin teotl Santissima TRINIDAD, yeintintzitzin teotlacatzitzintin, Zan ce huel neli teotl?	
M. ticmoneltoquitia: ca yehuatzin inic ome Personas, itlazopiltzin toteotzin omonacayotitzino ica itlamahuizoltzin Espiritu-Sto, ihuan oquichtzintli omochiutzino ichpochxilantzino in Santa MARIA mochipa huel neli ichpochtli, ahuin acqueman oquimomacahuilitzino in i ichpochyotzin, imixihuiliz achto, imixihuiliz ipan, imixihuiliz zatepan?	
M. ticmoneltoquitia: ca totecuyo Jesu Christo, huel neli Teotl, ihuan huel neli oquichtzintli omotlayohuilti itlatocayopan Poncio Pilatos, Cruztitech omamazehualtiloc, omomiquili, ihuâ otoc?	
M. Ticmoneltoquitia: ca omotemohuitzino in mictlan oquinmohualquixtilito in animas in qualtin tetahua, in ompa quimochieliaya in imahuizhualalilitzin?	
M. Ticmoneltoquitia, ca iquac yeic yei tonali omoyomaxcalitzino intlan in mimicque?	
M. Ticmoneltoquitia: ca omotlecahuitzinô in ilhuicac, imayeccacopatzinco omotlalitzinoto in Dios tetatzin cemixquichihuelitzin?	
M. Ticmoneltoquitia, ca ompa hualmuicaz, iquac ye mochihuaz in tetlatzontequililizilhuitl, in quinmotlatzontequililiquiu in yolque, ihuan in mimicque?	
M. Ticmoneltoquitia: ca in qualtin quinmomaquiliz semicac papaquiliztli Gloria; ipampa quali oquipixque iteotenahuatiltzin Dios, ihuan Santa Iglesia; ahuin amoqualtin quinmomaquiliz cemicac tlayohuiliztli mictlan, ipampa amoquali oquipixque in teotenahuatiltzin Dios, ihuan Santa Iglesia?	
M. Tiquintlapopolhuilia mochtin mohuampohua, aquique omitzmoyolitlacalhuique?	
M. Ihuan Zanoyocqui tiquintlatlanilia tetlapopolhuiliztli aquique otiquinmoyolitlacalhui?	
	
M. Ticmonequiltia timonepechtecaz ixpantzinco in Santissima Cruz?	
	
M. Noteotzine, Jesu-Christotzine motlazomahuiz ixpantzinco ninopechteca, ca ipampatzinco in moquauneponoltzin otitechmomaquixtilitzino.	

M. Ticmoneltoquitia: ca manel amo noocnopil, nica nomac nicnopielitzino itlazomahuiznacayotzin in totecuyo Jesu-Christo huel neli teotl, ihuan huel neli oquichtzintli; quenami metztzinotica ompa ilhuicac, yocqui itech Ostia, itic [Fol. 53] Caliz, ihuan ipan in cece cacayactli?	
M. Ticmoneltoquitia: ca iquac teopixcatzintli quimotenquixtilia tlatoli, motocayotia, Palabras de la Consagracion, itech Ostia, Zanniman ompa motlalitzinoa inacayotzin totecuyo Jesu Christo?	
M. Ticmoneltoquitia: ca iquac Teopixqui quimotenquixtilia inon occequi tlatoli itic Caliz, zaniman ompa motlalia i yeziotzin in totecuyo Jesu-Christo?	
	
M. Tla yocqui ticmoneltoquitia, Xicmomazehui inacayotzin totecuyo Jesu-Christo.	
	
M. Ticnequi ticmozeliliz in Santo Sacramento temachiotiliztli?	
M. Xicmomachilti: ca ticmozelilia ica inintzin Sacrameento iteotechicahualitzin Dios, motocayotia gracia. Ahuin tla itla tepiton tlatlacoli itech moanima omocau, mitzmotlapopolhuilitzinoz in toteolzin. Ahuin mitzmopalehuilitzinoz inic amo mitzmotlapololtiliz tlacatecolotl, ica tlatlacolteneyeyecoltiliztli. Ahuin tla itechmonequi mo anima, oc tinemiz, inic timomaquixtiz, patiz motlalo, mazoquio ica inintzin Santo Sacramento.